
“Şoşocari” idioţi (in)utili, COLDEA-UNTOLDEA și “Târâşul” liderilor Coaliţiei 

1. Constat că mulți dintre "şoşocari" sunt idioţi (in)utili, prezic scor mare pentru SOS la europarlamentare. 


Nu obişnuiesc decât rareori să citesc comentariile la postările mele și doar atunci când mi se semnalează ceva deosebit. Ieri după ce am publicat ancheta lui Valeriu 
Nicolae despre biografia inventată a Dianei Șoşoacă a fost un aflux de înjurături şi jigniri pe contul meu de Facebook pe care, atenționat fiind, le-am parcurs pe diagonală, 
dar suficient ca să percep marele activism de grotă al şoșocarilor. Eu critic zilnic politicieni sau personaje publice ce îmi apar că greşesc sau gafează în activitatea lor, cei 
mai mulți tac în mod vinovat, unii îmi scriu explicativ, dar Șoşoacă este singura ce se remarcă prin această armată de idioţi (in)utili, ce sunt hiperactivi şi-şi apără idolul 
prin amenințări şi înjurături. 


Disperarea în societatea românească e mare şi va crește, nu ştiu cât de mare e efectivul celor ce se automobilizează pentru Şoşoacă în acest mod fanatic, dar în mod sigur 
asta va face diferenţa în cazul partidelor mici, deci prezic că SOS va putea ajunge în iunie la un scor apropiat de cel al USR/ADU, undeva către 10%, ceea ce ar rezulta în 
trei viitori europarlamentari şoșocari. Desigur că acest lucru se va întâmpla mai ales în cazul în care Șoșoacă rămâne fără nume, dacă soţul ei va divorța, şi-ar putea pleca 
cu tot cu actele SOS (pentru șoșocari e chiar mai mobilizator să o susţină pe "Diana - Steaua fără nume"), dar și în situaţia în care alde Șoşoacă s-au decis să joace o 
telenovelă de tip Prigoană - Bahmuţeanu, iar aventura lui Silvestru cu prezentatoarea de la Nașul TV să fie cuprinsă în scenariu. 


2. SRI va avea probleme mari din cauza lui COLDEA-UNTOLDEA. E așteptată execuţia "generalului negru". 


Prin apariția scandalului COLDEA-UNTOLDEA, prezenţa fostului prim-adjunct la distracţia din Dubai alături de suspectaţi de corupţie, proxenetism şi drogangeală, SRI 
are o mare problemă de imagine, care în urma dezbaterilor va deveni şi una de credibilitate. În cazul rezervistului Coldea nu ţine scuza că e un "fost", deoarece omul e 
activ şi acționează în mediile de afaceri şi justiție, împarte indulgenţe şi încasează bani mulți în baza potenţialului informativ şi de șantaj pe care-l deține în calitate de fost 
şef SRI, punând astfel serviciul secret într-o postură unică de vulnerabilitate în ansamblul unităţilor similare din cadrul NATO. Referitor la Coldea mai există încă o 
circumstanță agravantă, cea legată de soţia sa, general ce coordonează departamentul psihologic din SRI, deci depozitara unor informaţii ultra confidențiale despre miile 
de lucrători ai serviciului secret. 


Nu scriu aceste lucruri cu pasiune, deși încerc în mod inutil de 18 ani să conving conducerile statului de nocivitatea lui Coldea, iar acum insist din nou deoarece e limpede 
că treburile sunt pe cale să derapeze grav. Dacă vreun procuror militar ar reciti măcar depoziţiile (inclusiv a mea) rămase în arhiva comisiilor parlamentare de anchetă 
referitoare la Coldea, l-ar aștepta la aeroport când aterizează cursa de Dubai şi l-ar aresta direct, ar avea toate argumentele pentru asta. Mai ales că generalul Coldea a 
petrecut la masă la UNTOLD cu cel din cauza căruia au fost săltaţi Caranii (protejaţi și plasați în trecut tot de Coldea), şi n-a fost vorba despre maşina lui ginerică, ci 
despre terenurile agricole ale lui Nicolae, pe care ar fi vrut să le vândă unor şeici, dar Coldea s-a încurcat cu actele, pierdute pe traseul de bani negri dintre Câmpina şi 
Ferentari. 


3. lohannis le-a ordonat "Târâş!" liderilor PSD şi PNL. Dacă diseară nu-i dau soluţia comasărilor, intră-n scenă DNA. 


Liderii PSD şi PNL au petrecut două nopți agitate, deoarece azi expiră termenul pe care lohannis l-a impus pentru găsirea unei soluţii de comasare care să-l avantajeze, în 
calitate de viitor posibil lider PNL din 2025. O să vă miraţi, dacă veţi considera că lohannis nu mai are autoritate prin care să-i sperie pe liderii coaliţiei, însă treburile stau 
pe dos. Locatarul de la Cotroceni joacă dur, el este beneficiarul pachetului de dosare infamante prin care-i poate arunca în ghearele DNA pe oricare dintre "vitejii" ce (se 

prefac că) negociază, iar de joi şi-a închis telefonul pentru ei, dându-le ultimatumul ca treburile să fie setate până-n această seară, pentru că altfel va activa acțiunile de tip 


"săltarea lui Dumitrescu", continuând cu următorii baroni pesedişti şi liberali din celebra listă de paradeală ce cuprinde 15 nume. Avem astfel perspectiva plastică a 
liderilor coaliției ce-au luat poziția "Târâş!", bine vizualizată şi aplaudată de către cetăţenii unei țări ce stă în genunchi. 

De ce a dispărut documentarul despre Navalnii de pe Netflix 


Ştirea ultimei săptămâni a fost, evident, moartea disidentului rus Alexei Navalnii în odioasa închisoare din Siberia unde a fost transferat anul trecut. 


Încă o moarte suspectă în Rusia. Autorul fotografiei care a devenit simbol al persecuției lui Navalnii, găsit fără suflare în locuința sa 


Fotograful rus Dmitri Markov, în vârstă de 41 de ani, a murit vineri, relatează presa locală din Puşkino, orașul său natal, citând apropiaţi ai acestuia. Fotograful a 
murit în aceeaşi zi în care a fost anunțată şi moartea liderului opoziției ruse, Aleksei Navalnii. 


Tinerii singuri nu își mai caută iubirea pe internet. Ce fac în schimb: "Imită ideea că s-au cunoscut printr-un prieten" 


Site-urile de dating sunt o soluţie la îndemână pentru cei care doresc să își găsească un partener. Sunt foarte populare în special în rândul celor din generația X, dar 
studiile arată că au tot mai puțini utilizatori în rândul celor care au între 18 şi 25 de ani. 


Americanii vor ca măcelul să continue: SUA se opun prin veto încetării războiului din Orient! 


Consiliul de Securitate al Organizaţiei Naţiunilor Unite va supune la vot, probabil marţi, un nou text, la cererea Algeriei, prin care se solicită o încetare imediată a 
focului în războiul dintre Israel şi Hamas, susţin mai mulţi diplomaţii, un demers la care Statele Unite au anunţat că se vor opune prin veto. 


Rușii au atacat puternic orașul Kramatorsk. Ei sunt în ofensivă după succesul de la Avdiivka 


O lovitură rusă asupra oraşului Kramatorsk din estul Ucrainei a atins sâmbătă câteva locuinţe, salvatorii căutând mai multe persoane care s-ar putea afla sub 
dărâmături, conform unei declaraţii a guvernatorului regional. 


Marcel Ciolacu face legătura cu Diaspora: "Aceasta este singura comasare care contează!" 
Liderul PSD, premierul Marcel Ciolacu, a afirmat într-un editorial publicat sâmbătă, că „singura comasare care contează" este de a unii românii din țară cu cei 
plecaţi în străinătate, punct de vedere publicat cu o zi înainte de discuţia finală din coaliția de guvernare pe tema unei eventuale comasări a alegerilor din acest an, 


soluţie propusă de liberali. 


Diana Șoşoacă și-a suspendat soțul din fruntea partidului SOS România. Silvestru ar avea o aventură amoroasă ce-a scos-o din minți pe senatoare 


Senatoarea independentă Diana Șoşoacă a semnat pe 12 februarie, în calitate de preşedinte al partidului SOS România, Decizia de suspendare a soțului ei, Dumitru 
Silvestru-Şoşoacă, din funcţia de Prim-Vicepreşedinte al formaţiunii politice. 


„lubitoarea" soţioară, lulia, deplânge moartea lui Navalniîi pe umărul unui miliardar rus VIDEO 


Cum a murit Alexei Navalny? Versiunea oficială este că s-a prăbuşit după o plimbare în curtea închisorii din Siberia. Familia sa este sceptică, privind cauzele morții, 
conform presei britanice. 


Eugen Teodorovici: "Marcel Ciolacu e din nou proaspăt tătic" VIDEO 


Eugen Orlando Teodorovici, fost ministru în guvernele Ponta şi Dăncilă, a dezvăluit într-o emisiunea de televiziune că premierul Marcel Ciolacu a devenit din nou 
tată la vârsta de 56 de ani. 

